જેમાં ભાંડુપના ૩૦૦થી ૪૦૦ જેટલા વેપારીઓ હાજર રહ્યા હતા. આ મીટિંગમાં સુધરાઈના પર્યાવરણ વિભાગના અસિસ્ટન્ટ એન્જિનિયર અને ભાંડુપ પોલીસ-સ્ટેશનના સિનિયર ઇન્સ્પેક્ટર પ્રતાપ ચવાણ પણ હાજર રહ્યા હતા. પ્રતાપ ચવાણે સામાજિક તત્વો તેમ જ અન્ય કોઈ પ્રકારની સમસ્યા હોય તો વેપારીઓને ડાયરેક્ટ તેમનો સંપર્ક કરવા જણાવ્યું હતું. મીટિંગમાં થયેલી ચર્ચા વિશે જણાવતાં ભાંડુપ વેપારી સંગઠનના કન્વીનર કીર્તિ શાહે મિડ-ડે LOCALને કહ્યું હતું કે ‘પૂરા ભાંડુપને સ્વચ્છ અને રોગમુક્ત રાખવા વેપારીઓ સુધરાઈના અધિકારીઓ સાથે મળીને કેવી રીતે કામ કરી શકે અથવા મદદરૂપ થઈ શકે એ માટે ખાસ મીટિંગનું આયોજન કરવામાં આવ્યું હતું જેમાં ભાંડુપના વેપારીઓનો સારો પ્રતિસાદ મળ્યો હતો.